અલીગઢ યુનિવર્સિટીનો સ્કોલર વિદ્યાર્થી મન્નાન વાની ઘણા સમયથી ગુમ હતો. એવી પણ અફવાઓ ચાલી રહી હતી કે, તે કોઇ આંતકી સંગઠન સાથે જોડાઇ ગયો છે. એ બાદ તે વાતની પુષ્ટી કરતા આંતકી સંગઠન હિઝબુલ મુજાહિદ્દીનના પ્રમુખ સૈય્યદ સલાઉદ્દીને ઉર્દુમાં એક નિવેદન આપતા જણાવ્યું હતું કે, મન્નાન વાની તેમના આંતકવાદી સંગઠનમાં જોડાઇ ગયો છે. આ ઉપરાંત બીજા અનેક કશ્મીરના શિક્ષિત યુવકો પણ તેમની સાથે જોડાઇ રહ્યા છે. નોંધનીય છે કે, સૌ પ્રથમ મન્નાન વાનીનો એ.કે.47 સાથેનો ફોટો સોશ્યલ મીડિયા પર વાયરલ થયો હતો, ત્યારથી જ મન્નાન ગુમ હતો. આ નિવેદન બાદ હવે તે આંતકવાદી સંગઠન સાથે જોડાઇ ગયો છે, એ વાતની પુષ્ટી થઈ ગઇ છે.